eo eo eo en eo eo eo eo en en pt eo eo en en eo eo eo eo en en eo eo en en eo eo en en eo eo en eo eo eo eo eo en en es eo en eo eo en en en en de eo en en fr en eo en en cs cs da en en en cs cs en en cs en da en cs en en en cs cs da en da cs en en cs en hu eo
Izolita esperantisto sercxas lokon por utiligi la Karan Lingvon kiun li amas.
Mi ja devas deklari, ke cxi tiu jaro 2008 estas sxajne la plej mizera de mia vivo. Estis suficxe malbone ke mia patrino enhospitaligxis kaj tie finfine mortis dum la printempo, sed plue, mia dekkvinjara rilato kun mia edzino ankaux finfine finigxis post multjara kadukigxado.
La patrino eniris la hospitalon por "rutina" kor-kirurgio. Kelkajn tagojn poste, sxi kolapsis en sia cxambro kaj estis savita nur post tuta horo da KPR. Mirakle, sxi travivis tiom da revivigado. La fino tamen jam komencigxis. Sxiaj renoj suferis neripareblan damagxon, kaj ankaux la intestinoj malsanigxis pro la dumtempa manko da oksigeno. Sxi mortis la 23-an de junio, 2008.
Ankaux mortis cxi jare mia geedzigxo. Linjo kaj mi apartigxis spirite antaux kelkaj jaroj. Cxi laste, ni fakte nur kolerigas unu la alian. Mi translokigis min en apartamenton ne malproksime al la domo. Mi gxojas, ke mi povis trovi logxlokon en Blovanta Roko. Mi estas nur du mejlojn for de la knaboj kaj mi estas preskaux en la malantauxa korto de ilia lernejo! Fakte, mi anitcipas viziton de ili post kiam la lernejotago finigxas.
Morgaux estos gravega tago en la politika historio de Usono. Tiam okazos balotadoj en dudek du usonaj sxtatoj por determini la por-prezidentajn nomitojn de niaj du cxefaj partioj. Ekde mia juneco fascinas min politakaj aferoj, aparte tiuj rilatantaj la Prezidenton de la Unuigxintaj Sxtatoj. Exc knabagxe, mi koletkis fotojn de la pasintaj prezidentoj kaj legis biografiajxetojn pri ili. Mia patrino rakontis al mi, ke dum la balotado de 1956 mi rimarkis, ke "I like Ike, Mamaw likes Stevenson." ["Preferas mi "Ike" (kromnomo de Eisenhower), dum Avinjo preferas Stevenson-n."] Tiam mi estis malpli ol tri jaragxa. Ecx tiam, aferoj politikaj interesis min!
Cxi jare, la balotado estas aparte interesa cxar ni preskaux certe faros histori-rompantan decidon. Eblas, ke ni prezidentigos aux la unuan virinon, aux la unuan negrahauxtulon, aux la unuan discxiplo de la mormona religio. Iakaze, komencigxos nova epoko...finigxos la epoko de BUSH!!
Posted by Micxjo at 2/04/2008 09:29:00 AM 2 comments:
Thursday, January 03, 2008
Bonvenon al la nova jaro 2008! Gxia komenco enkondukas la finon de George Bush, la fi-Prezidento de nia amata respubliko. Jam komencigxas la lasta jaro de ties mis-estrecado!! Dank' al Dio, ke ni postvivos la eksterdube plej malbonan prezidenton en la tuta historio usona.
Inter la nunaj kandidatoj esti la sekva Prezidento, mi ne havas propran favoritan, sed mi tute certas, ke ecx la plej stulta el ili plibone prezidentos ol Bush!
La civitanoj usonaj ege eraris je la balotadoj en 2000 kaj 2004. Dio pardonu nin pro tio! Cxifoje, ni estu pli respondecemaj. Cxifoje, ni taksu nian respondecon altega, kaj ni faru la justan decidon por la bono de la tuta mondo!
Posted by Micxjo at 1/03/2008 11:01:00 AM No comments:
Saturday, December 15, 2007
Jam denove estas Zamenhofa Tago memore al la naskigxo de nia lingva Majstro. Mi esperas, ke cxiuj samideanoj sxparos kelkajn minutojn por memori la spiriton de Zamenhof kaj danki al Dio pro tiu profunda animo. Tiun dankemon ni cxiuj portu enkore dum la venonta jaro, tiel plibonigante la mondon!
Posted by Micxjo at 12/15/2007 10:48:00 AM 1 comment:
Thursday, November 29, 2007
Inter Linjo kaj mi jam okazis malbonaj semajnoj. La problemoj inter sxi kaj mi finfine eruptis antaux du monatoj, jen do la (kulpigita) kialo por mi neglektado de cxi tiu blogo. Tamen ni kune dauxras niajn vizitojn al la "edz-konsiliston" en la apuda sxtato, Tenesio. La veturo al tiu loko tenesia postulas pli ol unu horo, tamen la beleco apudvojagxa multe rekompensas la veturon. Hieraux estis aparte bela tago...la cxielo estis sennuba kaj moderis la temperaturo. Pli ol cxio ajn helpis, ke Linjo kaj mi havis bonan matenon antaux ol ni vojagxis al TN. Ni dauxrigis nian honestan interrilatadon kaj jam atingis kelkajn interkonsentojn antaux ol ni vizitis la konsiliston.
Posted by Micxjo at 11/29/2007 11:15:00 AM No comments:
Tuesday, November 06, 2007
Antaux kelkaj tago rigardis televidion Veslio kaj mi. Ekaperis tie evangelia kxoruso vestita per koloroplenaj roboj. Ili kantis kaj ritme braksvingis, kaj Veslio vidinte tion demandis al mi, "Kio estas ilia problemo?" Mi respondis, ke "Ili havas Religion." Li iomete rerigardis al la telvidaparato kaj poste demandis, "Kiu religio estas nia?" Tiu demando frapis min je la kapoflanko cxar mi ne havis jam preparitan respondon por li. Mi nur balbultis ion pri gxenerala kredo pri Dio. Mi demandis al Veslio, "Cxu vi kredas, ke ekzistas Dio?" Li respondis jese. Mi diris, ke mi same kredas je Dio, sed post tiu baza fakto, mi ne povas (aux emas) aldoni multon pli. Jen mia baza teologio: Cxu vi kredas je Dio? Jes! Cxu vi povas ekspliki pri tio? Ne!
Posted by Micxjo at 11/06/2007 11:41:00 AM 2 comments:
Mi estas skribema gxuste nun, do estas ideala tempo aldoni al cxi tiu malofte vizitita blogo. Kial mi estas skribema? Mi ne scias, tamen eble temas pri la fakto ke mi liberas de la hospitalo hodiaux, do mi povas distri min per skribado cxi tie. Ne forgesas mi Esperanton! La lingvo estas vera cxiutaga parto de mia vivo. Se mi ne legas gxin je la Reto, mi estas leganta gazetojn aux novajxleterojn esperantajn, aux almenaux babilanta al mi mem!
Morgaux estas la naskigxtago de mia filo, Veslio. Li jam dek du jarigxos! Mi apenaux povas kredi, ke li, mia unuanaskita filo, jam tiom agxas! Estas mirakle kiel LI povas pliagxigxi dum MI mem restas same juna... Li estas ja bona (tamen ne perfekta!) filo kiu, kune kun sia plijuna frato, Ethano, estas (laux mi) la Kialo de mia ekzistado je cxi tio Tero.
Mi preskaux skribis iomete pri la situacio inter mi kaj Linjo, sed mi decidis ne priskribi tion gxuste nun. La afero restas problemeca, sed nenio nova raportendas.
Esperanto estas lingvo uzata en ecx la plej foraj anguloj de la mondo, kaj mi tute ne scias tiujn, kiuj legas cxi tiun blogon. Mi dankas tiujn, kiuj jam lasis komentojn, kaj mi invitas al cxiuj legantoj lasi cxi tie siajn proprajn benojn aux blasfemojn. Miaj intersoj inkluzivas religio kaj politiko (de la nivelo nacia gxis la vilagxa). Mi estas vera liberpensulo, do sentu vin ankaux liberaj lasi viajn proprajn opiniojn ecx heretikajn!
Posted by Micxjo at 11/06/2007 10:03:00 AM 1 comment:
Thursday, October 25, 2007
Jam la pasintan vesperon komencigxis la "Monda Serio," la cxampioniga turniro de usona basbalo. Cxijare partoprenas la "Rockies" de Kolarado kaj la "Red Sox" de Bostono. Mi subtenas la Rokulojn, sed jam venkis en la unuan ludon la Rugx-Sxtrumpulojn. Kaj ili venkis per granda poent-diferenco (13-1). Tiu du teamoj ludos denove cxi-vespere... Mi esperas, ke la Rokuloj ludos plibone!
Posted by Micxjo at 10/25/2007 11:57:00 AM 1 comment:
Linjo kaj mi dauxras niajn sesiojn kun Art, kaj almenaux laux mi, ni progresadas. Ambaux ni scias, ke financaj bezonoj postulas, ke ni restu kunaj solvante niajn problemojn. La celo de la konsilado estu ke ni restos kunaj cxar ni VOLAS esti kunaj! Mi estas pli esperoplena ol mi estis antaux kvar semajnoj.
Posted by Micxjo at 10/25/2007 11:28:00 AM 1 comment:
Subscribe to: Posts (Atom)
View my complete profile
Esperanto Societo de la Karolinoj kaj Virginio